ROMÂNIA
JUDEŢUL BOTOŞANI
COMUNA BLÂNDEŞTI
CONSILIUL LOCAL BLÂNDEŞTI
HOTĂRÂRE
Nr. 27 din  21.07.2022
privind  aprobarea Organigramei şi a Statului de funcţii al aparatului  de specialitate
al primarului  comunei Blândeşti

Consiliul Local al comunei Blândeşti; judeţul Botoşani, întrunit în şedinţa extraordinară din data de 21.07.2022
Având în vedere temeiurile juridice, respectiv prevederile:
a) art. 120 și art. 121 alin. (1) și (2) din Constituția României, republicată;
b) art. 8 și 9 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;
c) art. 7 alin. (2) din Legea nr. 287/2009 privind Codul civil, republicată, cu modificările ulterioare;
Ţinȃnd cont de: Ordinul Prefectului Județul Botoșani nr. 151 din 24.05.2021 privind exercitarea atribuțiilor primarului de către viceprimarul comunei Blȃndești datorită ȋncetării de drept, ȋnainte de termen, a mandatului de primar al comunei Blȃndești; Hotărȃrea nr. 23 din 01.07.2022 a Consiliului Local Blȃndești privind alegerea viceprimarului comunei Blȃndești
Analizând proiectul de hotărâre şi referatul de aprobare a viceprimarului comunei Blȃndești, Constantin Ciobanu;
Văzând rapoartele  comisiilor de specialitate ale Consiliului Local al comunei Blândeşti; 
În baza art. 129, aliniat (3) din Ordonanța de Urgență a Guvernului nr. 57/2019 privind Codul Administrativ, cu modificările şi completările ulterioare, adresa nr. 4480 din 28.03.2022 a Instituţiei Prefectului Judeţul Botoşani privind numărul maxim de posturi calculat conform prevederilor O.U.G.  nr. 63/2010; 
În temeiul art. 139 și art. 196, aliniat (1), litera a) din Ordonanța de Urgență a Guvernului nr. 57/2019 privind Codul Administrativ, cu modificările şi completările ulterioare,
HOTĂRĂŞTE
ARTICOLUL 1 Se aprobă Organigrama aparatului de specialitate al primarului comunei Blândeşti conform anexei nr.1, care face parte integrantă din prezenta hotărâre.
ARTICOLUL 2  Se aprobă următoarele modificări din Statul de funcţii conform anexei nr. 2,  care face parte integrantă din prezenta hotărâre:
· modificarea postului vacant de consilier al primarului ȋn post vacant de consilier al viceprimarului, ȋn vederea ocupării conform art. 158, art. 544-548 din Ordonanța de Urgență a Guvernului nr. 57/2019 privind Codul Administrativ, cu modificările şi completările ulterioare,
· ocuparea postului vacant de consilier, clasa I, grad profesional debutant de la pozitia nr. 15 (ID post 418724) – promovare concurs recrutare.
ARTICOLUL 3 Primarul comunei Blândeşti va asigura executarea prevederilor prezentei hotărâri.
Preşedinte de şedinţă
Consilier local – Grigore GRIGORUŢĂ 

